recursal/SuperWikiNEXT-32B huggingface dataset:
«Կոնֆետի սեղան»
«Կոնֆետի սեղանի» տեղադրությունը
**Կոնֆետի սեղան** (անգլ.՝ Candy desk), ավանդույթ ԱՄՆ Սենատում, որի սկիզբը 1965 թվականին դրել է հանրապետական սենատոր Ջորջ Մերֆին։

Սենատի նիստերի դահլիճում արգելված է սննդի ընդունումը, բայց չնայած դրան, քաղցրավենիքի սիրահար Մերֆին սկսել է սեղանի մեջ պահել կոնֆետների պաշար։ Այդ կոնֆետներով հյուրասիրվել են շատ սենատորներ, իսկ որոշները գումար էին տալիս քաղցրավենիքի պաշարը համալրելու համար։ 1971 թվականին Մերֆիի հրաժարականից հետո այդ ավանդույթը շարունակել են մյուս սենատորները։ Տարբեր ժամանակներում կոնֆետի սեղանի մոտ նստել են սենատորներ Պոլ Ֆեննին (1971-1977), Հարիսոն Շմիդտը (1977-1979), Սթիվ Սիմսը (1983-1985), Ջոն Մաքքեյնը (1987-1989),Ջեյմս Ջեֆորդսը (1993-1995), Ռոբերտ Բենեթը (1995-1997), Ջորջ Վոյնովիչը (2007-2009), Մել Մարտինեսը (2009), Մարկ Քըրքը (2011-2015) և ուրիշներ։ Սթիվ Սիմսոնը առաջինն էր, ով կոնֆետներին ավելացրեց նաև շոկոլադ։

1997 թվականին Ռիկ Սանտորումը, չցանկանալով գումար ծախսել կոնֆետ գնելու համար, պաշարները համալրելու իրավունքը 10 տարով տալիս է *Hershey* և *Just Born ընկերություններին*։ Սեղանի պաշարների համալրման համար տարվա մեջ ծախսվում է շուրջ 180 կգ կոնֆետ և շոկոլադ։

«Կոնֆետի սեղանը» գտնվում է Սենատի շենքի արևելյան մուտքի մոտ։ Այդ դռնով են մտնում սենատորների մեծ մասը, քանի որ այն գտնվում է Կապիտոլիումի մետրոյի կայաններից մեկը տանող վերելակի մոտ։ «Կոնֆետի սեղանը» առաջին սեղանը աջ կամ Հանրապետական կողմում է վերջին շարքում։ Ավանդաբար «կոնֆետի սեղանը» միշտ գտնվում է հանրապետականների կողմում և նրա մոտ նստած է հանրապետական սենատորը։

1985 թվականին դեմոկրատներն էլ ունեցան իրենց «կոնֆետի սեղանը», սակայն այն քիչ հայտնի է։ Այդ սեղանի պարունակությունը համալրվում էր հատուկ «կոնֆետի ֆոնդի» հաշվին։

Ծանոթագրություններ
------------------

1. ↑  "Senate Chamber Desks: Candy Desk" (in անգլերեն). U.S. Senate. Արխիվացված from the original on 2012 թ․ հոկտեմբերի 2. Retrieved 2012 թ․ օգոստոսի 17.
2. 1 2 3  "Сладкий стол" (in ռուսերեն). Արխիվացված from the original on 2012 թ․ հոկտեմբերի 2. Retrieved 2012 թ․ օգոստոսի 17.
3. ↑  Katherine Buck. (2005 թ․ հունվարի 16). "Senators' secret: They crave candy" (in անգլերեն). Concord Monitor. Արխիվացված from the original on 2012 թ․ հոկտեմբերի 2. Retrieved 2012 թ․ օգոստոսի 17.
4. ↑  Steve Gerstel. (1985 թ․ մայիսի 8). "The Candy Man" (in անգլերեն). Durant Daily Democrat. Retrieved 2012 թ․ օգոստոսի 17.
5. ↑  Sarah Lueck. (2007 թ․ հունվարի 5). "In New Senate, The 'Candy Desk' Gets a Kiss-Off" (in անգլերեն). Wall Street Journal. Արխիվացված from the original on 2012 թ․ հոկտեմբերի 2. Retrieved 2012 թ․ օգոստոսի 17.
6. ↑  Richard A. Baker. "Traditions of the United States Senate" (PDF) (in անգլերեն). United States Senate. Արխիվացված (PDF) from the original on 2012 թ․ հոկտեմբերի 2. Retrieved 2012 թ․ օգոստոսի 17.
7. ↑  Emily Heil, Elizabeth Brotherton. (Jan. 20, 2009). "Heard on the Hill: The Candy Men Can" (in անգլերեն). Roll Call. Արխիվացված from the original on 2012 թ․ հոկտեմբերի 2. Retrieved 2012 թ․ օգոստոսի 17.
8. ↑  *Edward Kennedy.* True Compass. — Grand Central Publishing, 2009.
**Հաֆիզ Միր Ջալալ օկլի Փաշաև** (ադրբ.՝ Hafiz Mir-Cəlal oğlu Paşayev, մայիսի 2, 1941(1941-05-02), Բաքու, Ադրբեջանական ԽՍՀ, ԽՍՀՄ), սովետական ֆիզիկոս (ֆիզիկամաթեմատիկական գիտությունների դոկտոր), ադրբեջանցի դիվանագետ և մանկավարժ, Ադրբեջանի դեսպանը ԱՄՆ-ում, Կանադայում և Մեքսիկայում (1993—2006), Ադրբեջանի Հանրապետության արտաքին գործերի նախարարի տեղակալ, Ադրբեջանի դիվանագիտական ակադեմիայի ռեկտոր։

Կենսագրություն
--------------

Հաֆիզ Փաշաևը ծնվել է 1941 թվականի մայիսի 2-ին Բաքվում։ 1963 թվականին ավարտել է Ադրբեջանի պետական համալսարանի ֆիզիկայի ֆակուլտետը։

1964-1967 թվականներին աշխատել է Ադրբեջանի գիտությունների ակադեմիայի ֆիզիկայի ինստիտուտում։ 1971 թվականին ավարտել է ասպիրանտուրան Մոսկվայի Կուրչատովի անվան ատոմային էներգիայի ինստիտուտում։ 1971-1992 թվականներին աշխատել է որպես գիտաշխատող, լաբորատորիայի տնօրեն Ադրբեջանի Գիտությունների ազգային ակադեմիայի ֆիզիկայի ինստիտուտում։ 1975-1976 թվականներին կատարել է գիտական հետազոտություններ Իրվայնի Կալիֆոռնիայի համալսարանում։

1984 թվականին պաշտպանել է դոկտորական դիսերտացիան։ Ստացել է ֆիզիկական գիտությունների դոկտորի կոչում։

1992-2006 թվականներին նա աշխատել է որպես Ադրբեջանի Հանրապետության դեսպան ԱՄՆ-ում (ինչպես նաև Մեքսիկայում և Կանադայում)։ ԱՀ Նախագահի 2006 թվականի օգոստոսի 14-ի հրամանագրով նա նշանակվել է ԱՀ արտաքին գործերի նախարարի տեղակալ։ 2006 թվականից նա Ադրբեջանի դիվանագիտական ակադեմիայի ռեկտորն է։

Ավելի քան 100 գիտական աշխատությունների, երկու մենագրությունների, ինչպես նաև տեղական և համաշխարհային մամուլում տպագրված տարբեր հոդվածների հեղինակ է։

Տիրապետում է ադրբեջաներեն, ռուսերեն և անգլերեն լեզուներին։ Ամուսնացած է, ունի երկու երեխա և չորս թոռ։

Ծանոթագրություններ
------------------

1. ↑  Հաֆիզ Փաշաև
2. ↑  "Hafiz Mir-Cəlal oğlu Paşayev". Արխիվացված է the original 2020 թ․ հոկտեմբերի 24-ին. Retrieved 2020 թ․ սեպտեմբերի 24.
3. ↑  "Deputy Foreign Minister of Azerbaijan". Արխիվացված է the original 2020 թ․ հոկտեմբերի 16-ին. Retrieved 2020 թ․ սեպտեմբերի 24.
4. ↑  ada.edu.az/
**Հարոլդ Գաբրիելի Ռեգիստան** (**Էլ-Ռեգիստան**, իսկական ազգանունը **Ուրեկլյան**, **Հարոլդ Գաբրիելի Ուրեկլյանց**) (ապրիլի 28, 1924(1924-04-28), Տաշքենդ, Kirghiz Autonomous Socialist Soviet Republic, ՌԽՖՍՀ, ԽՍՀՄ - նոյեմբերի 4, 1999(1999-11-04), Մոսկվա, Ռուսաստան), խորհրդային բանաստեղծ, թարգմանիչ։

Գրող Գաբրիել Էլ-Ռեգիստանի որդին։

Կենսագրություն
--------------

Ավարտել է Մոսկվայի Մ․ Գորկու անվան գրականության ինստիտուտը (1951)։ Հայրենական մեծ պատերազմի (1941-1945) մասնակից։ 1955-1975 թվականներին վարել է «Սովետսկի պիսատել» («Советский писатель») հրատարակչության ԽՍՀՄ ժողովուրդների պոեզիայի խմբագրությունը։

Ռեգիստանը գրել է ռուսերեն։ Առաջին ժողովածուն («Սեր և երգ») լույս է տեսել 1959 թվականին։ Այնուհետև տպագրվել են նրա բանաստեղծությունների ու պոեմների 13 ժողովածուները, որոնցից առավել նշանակալի են «Պարտքի ձայնը» (1972), «Դետը» (1975), «Տիեզերական յամբեր»-ը (1979), «Երկրային ճանապարհ»-ը (1980), «Ակնթարթ և հավերժություն»-ը (1981)։

Ռեգիստանը նաև ավելի քան 300 երգատեքստի (այդ թվում՝ 35 կինոնկարի համար գրված) հեղինակ է։ Ռեգիստանի քնարերգությունը քաղաքացիական է, նրան մտահոգում են մեր ժամանակի սուր հարցերը։

Պարույր Սևակի «Անլռելի զանգակատուն» պոեմի թարգմանության համար արժանացել է Հայկական ԽՍՀ Եղիշե Չարենցի անվան գրական մրցանակի (1982)։

Պարգևներ, մրցանակներ
--------------------

* ՌԽՖՍՀ ԳՄ առաջին մրցանակի (1980)
* «Պատվո նշան» շքանշան (27.04.1984)

Ծանոթագրություններ
------------------

1. ↑  "AV Production - Հարոլդ Էլ-Ռեգիստան". *avproduction.am*. Արխիվացված է the original 2021 թ․ հունվարի 29-ին. Retrieved 2019 թ․ ապրիլի 28. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հանրային ռադիոյի արխիվ · Discogs · MusicBrainz |
|  |
| Բառարաններ և հանրագիտարաններ | Հայազգ · AV Production |
|  |
| 

|  Չափորոշչային վերահսկողություն |
| --- |
|  |
| GND: 1044693290 · ISNI: 0000000110542215 · LCCN: n83231273 · LNB: 000192900 · NKC: jx20071123064 · NTA: 230068944 · NUKAT: n2010084217 · SUDOC: 202669378 · VIAF: 35840424 · WorldCat VIAF: 35840424 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Հարճը**, Դանիել Վարուժանի պոեմներից, որն ընդգրկված է նրա «Հեթանոս երգեր» ժողովածուում (1912)։

Բնաբան
------

* Այսպիսով «Գեղեցիկի և Զօրութեան» ձօնն է հնչելու այսօր

Փա՜ռք սարբինային. Ներոն կ'արբենայ։  

  

* Հարճը… զի յոյժ գեղեցիկ էր, եւ երգէր ձեռամբ։

Մովսես Խօրէնացի, Գիրք Բ

Պատմական հիմք
-------------

Պոեմի հիմքում ընկած է իրական դեպք, որ Մովսես Խորենացին հիշատակում է իր «Հայոց պատմության» մեջ. Տիրան արքայի փեսան՝ Տրդատ Բագրատունին, ծեծելով կնոջը, փախչում է, որ խուսափի արքայի պատժից։ Սակայն ճանապարհին Տրդատն իմանում է արքայի մահվան լուրը և հյուրընկալվում Սյունյաց Բակուր իշխանի տանը։ Բակուրի կազմակերպած խնջույքի ժամանակ Տրդատը տեսնում է Բակուրի հարճին՝ Նազենիկին, և պահանջում հարճին տալ իրեն։ Բակուրը մերժում է, սակայն Տրդատը փախցնում է հարճին ու հեռանում Սպերք։

 Վիքիքաղվածքն ունի քաղվածքների հավաքածու, որոնք վերաբերում են  ***Հարճը (պոեմ)*** հոդվածին

Կառուցվածք
----------

Պոեմում Վարուժանը կատարել է փոքրիկ շեղումներ, բայց հիմնական գործողությունները չեն փոխվում։

Պոեմի սկզբում տիրում է անհոգ մթնոլորտ, մինչև այն պահը, երբ հայտնվում է Նազենիկը։

Միջնամասը նկարագրում է Նազենիկի առևանգումը և ընթերցողին նախապատրաստում է ողբերգական ավարտին, երբ Բակուրն արձակում է վերջին նետը։

Պոեմի ավարտական կարճ հատվածը վերջերգի դեր է կատարում։

Արվեստ
------

Ժամանակակիցները Վարուժանին անվանում են դյուցազներգակ բանաստեղծ, որն իր մտքերը լավագույնս արտահայտելու համար ստեղծել է հերոսական դրվագներով լի պատմություններ։

Պոեմում Վարուժանն առատորեն օգտագործում է գրաբարյան բառեր, որոնց շնորհիվ ստեղծվում է այնպիսի տրամադրություն, որ ընթերցողն իրեն զգում է հեթանոսական ժամանակներում:

Վիքիդարանի պատկերանիշըՎիքիդարանի պատկերանիշը Վիքիդարանում կան նյութեր այս թեմայով՝  
**Հարճը (պոեմ)**

Ծանոթագրություններ
------------------

1. ↑  "Դանիել Վարուժան". Արխիվացված է the original 2017 թ․ մարտի 21-ին. Retrieved 2016 թ․ փետրվարի 12. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Հայոց հին վեպերը". *armenianhouse.org*. Retrieved 2021 թ․ փետրվարի 16.

Գրականություն
-------------

* Դանիել Վարուժան, ԵՐԿԵՐ, Երևան, 1984
Անվան այլ կիրառումների համար տե՛ս՝ Կրասնայա (այլ կիրառումներ)

**Կրասնայա** (ռուս.՝ Красная), գետ Ռուսաստանում, հոսում է Յուրյանսկի և Սլոբոդսկոյ շրջաներում, Կիրովի մարզում։ Գետաբերանը տեղակայված է Լետկա գետի աջ ափին՝ 57 կմ հեռավորության վրա։ Գետի երկարությունը 13 կմ է։

Գետի ակունքը գտնվում է անտառներում, Յուրյա գյուղից 23 կմ հյուսիս-արևելք։ Գետը հոսում է հյուսիս-արևելք, անամարդաբնակ անտառային վայրում։

Ջրային գրանցամատյանի տվյալներ
-----------------------------

Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 10010300212111100031853
* Կոդը ըստ հիդրոլոգիական հետազոտության (ՌԴ) — 111103185
* Ավազանի կոդը — 10.01.03.002
* Ծավալի համարը ըստ ՌԴ-ի — 11
* Թողարկումը ըստ ՌԴ-ի — 1

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Կրասնայա". Արխիվացված from the original on 2012 թ․ հուլիսի 18. Retrieved 2015 թ․ հունիսի 24.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |

Արտաքին հղումներ
----------------

* ՌԴ ջրային ռեսուրսների էկոլոգիան Archived 2015-05-26 at the Wayback Machine.
| **՞**Հարավաֆրիկյան ընձուղտ |
| --- |
| Հարավաֆրիկյան ընձուղտ  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Կաթնասուններ |
|
|
|
| Կարգ | Երկսմբակավորներ |
|
|
|
| Ընտանիք | Ընձուղտանմաններ |
|
|
|
| Ցեղ | *Ընձուղտներ* |
|
|
|
|
|

 |
|  Լատիներեն անվանում |
| Giraffa camelopardalis giraffa

 |
|  Արեալ |
| պատկեր |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Հարավաֆրիկյան ընձուղտ** (լատին․՝ Giraffa camelopardalis giraffa), երկսմբակավորների կարգի աֆրիկյան ընձուղտի տեսակ։ Տարածված են Հարավային Աֆրիկայի մի շարք պետություններում։

2010 թվականի տվյալներով Հարավային Աֆրիկայում ապրում են մոտ 12 000 հարավաֆրիկյան ընձուղտներ, իսկ գերության մեջ, այդ թվում նաև կենդանաբանական այգիներում և անասնապատական կենտրոններում՝ ավելի քան 45 առանձնյակներ։

Տարածվածություն
---------------

Հարավաֆրիկյան ընձուղտները ապրում են միայն Աֆրիկա աշխարհամասի Հարավային հատվածում։ Նախկինում տարածված են եղել նաև Աֆրիկայի տարբեր հատվածներում, սակայն արտաքին վտանգների պատճառով ժամանակի ընթացքում նրանց թիվը նվազեց։

Այժմ ապրում են միայն Հարավային Բոտսվանայում, հարավային Զիմբաբվեում և հարավարևմտյան Մոզամբիկնում։

Հարավաֆրիկյան ընձուղտները քիչ քանակությամբ նաև ապրում են Սվազիլենդում։

Ընձուղտների այս տեսակին պատկանող առանձնյակները նախընտրում են ապրել Հարավային Աֆրիկայի սավաննաներում, խոտհարքներում և ջունգլիներում։ Խոտակեր են, սնվում են խոտով, թփերով, ծառերի տերևներով և պտուղներով։

Պատկերասրահ
-----------

* 
* 
* 
*

Ծանոթագրություններ
------------------

1. ↑  "Giraffa". International Species Information System. 2010. Retrieved 2010 թ․ նոյեմբերի 4.
2. ↑  "Giraffe – The Facts: Current giraffe status?". Giraffe Conservation Foundation. Արխիվացված է the original 2016 թ․ մարտի 19-ին. Retrieved 2010 թ․ դեկտեմբերի 21. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Seymour, R. (2002) The taxonomic status of the giraffe, *Giraffa camelopardalis* (L. 1758), PH.D Thesis

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · ITIS TSN |

 |
**Հարավաֆրիկյան դրամահատարան**, մասնավոր դրամահատարան Հարավաֆրիկյան Հանրապետությունում, որը Հարավաֆրիկյան պահուստային բանկի անունից պատասխանատու է Հարավային Աֆրիկայի ռենդ բոլոր մետաղադրամների արտադրության համար։ Գտնվելով Սենտուրիոնում, Գոտենգ նահանգ, Պրետորիայի մոտ, դրամահատարանն արտադրում է մետաղադրամներ և պլանչետներ (ֆլան) ինչպես ներքին, այնպես էլ միջազգային շուկաների համար։

Պատմություն
-----------

Հարավաֆրիկյան Հանրապետությունում ոսկու հայտնաբերումից հետո, Վիտվատերսռենդյան ոսկու տենդի պատճառով, Երկրի նախագահ Պաուլուս Կրյուգերը որոշում է կայացրել դրամահատարան ստեղծել, որը հիմնադրվեց 1890 թվականի հուլիսի 6-ին և բացվեց 1892 թվականին Պրետորիայում։ Մի քանի տարի անց երկիրը գրավեցին բրիտանացիները, որոնք ստեղծեցին Տրանսվաալ գաղութը, իսկ դրամահատարանը փակեցին, երբ ֆունտ ստեռլինգը համարվեց օրինական վճարամիջոց:։ 1919 թվականի Դրամահատման ակտի համաձայն, բրիտանացիները 1923 թվականի հունվարի 1-ին հիմնադրեցին Մեծ Բրիտանիայի արքայական դրամահատարանի մասնաճյուղը, որն արտադրել է 83,114,575 ֆունտ ստերլինգի սովերեն ոսկե մետաղադրամներ։ Երբ Հարավային Աֆրիկան սկսեց խզել կապերը Մեծ Բրիտանիայի հետ, դրամահատարանը 1941 թվականի հունիսի 30-ին փակվեց և հետագայում վերաբացվեց այժմյան Հարավային Աֆրիկայի դրամահատարան անունով։

Արտադրանք
---------

Արտադրանքի մեծ մասը շրջանառության մետաղադրամներ են և հուշադրամներ։ Դրանց թվում են.

* Հարավաֆրիկյան ռենդ
* Բրոնզապատ պողպատ
* Նիկելապատ բրոնզ
* Ստերլինգ արծաթ (925Ag), օրինակ EWT մեդալիոններ/Ստերլինգ արծաթե թագ
* 22 կարատ ոսկի
* 24 կարատ ոսկի (999.9Au)
* Զիմբաբվեի բոնդ մետաղադրամներ
* 10,20 և 50 Հարավային Սուդանի ֆունտ պիաստրներ, 1 ֆունտ և 2 ֆունտ մետաղադրամներ։

Հանրահայտ Կրյուգերանդ ոսկե մետաղադրամները հատվել են այստեղ 1967 թվականին։ 1996 թվականից սկսած Սենտուրիոնում, Գոտենգ, դրամահատարանն իրականացնում է մանրածախ առևտուր, և գործում է թանգարան

Տես նաև
-------

* Հարավային Աֆրիկայի տնտեսությունը

Արտաքին հղումներ
----------------

* official website

Ծանոթագրություններ
------------------

1. ↑  "About us". *South African Mint*. Retrieved 2017 թ․ սեպտեմբերի 26. `{{cite web}}`: Cite has empty unknown parameter: `|dead-url=` (help)
2. ↑  "The History of the South African Mint". *southcapecoins.co.za*. Արխիվացված է the original 2019 թ․ դեկտեմբերի 15-ին. Retrieved 2017 թ․ հուլիսի 22. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "A History of the South African Mint". *providentmetals.com*. Retrieved 2017 թ․ սեպտեմբերի 26. `{{cite web}}`: Cite has empty unknown parameter: `|dead-url=` (help)
4. ↑  www.samint.co.za. Collector Coins > Proof Coin Manufacture. Retrieved 2010-12-04.
5. ↑  www.samint.co.za. Coin World. Retrieved 2010-12-04.

|  |
| --- |
| 
  **Դրամագիտություն**
 |
**Հենթի** (անգլ.՝ Henty River), գետ Թասմանիա կղզու արևմտյան մասում (Ավստրալիա)։

Աշխարհագրական դիրք
------------------

Հենթի գետը սկիզբ է առնում Թասմանիայի արևմտյան մասի լեռնաշղթայում։ Գետի ակունքը գտնվում է Ռիդ լեռան լանջին, ծովի մակերևույթից մոտ 840 մ բարձրության վրա, Ռոզբերի քաղաքից մոտ 10 կմ հարավ։

Սկզբնամասում Հենթի գետը հոսում է դեպի հարավ, ապա հատելով  Զիան-Հայվե մայրուղին, թեքվում է արևմուտք՝ դեպի Հնդկական օվկիանոս։ Մինչև օվկիանոս թափվելը գետը հատում է  Հենթի-Ռոուդ (*Henty Road*) ավտոմոբիլային ճանապարհը, որը կապում է Ստրան և Զիան քաղաքները։ Ստրան քաղաքից հեռավորությունը կազմում է մոտ 18 կմ։

Հենթի գետի՝ Հնդկական օվկիանոս թափվելու տեղում գտնվում է մի փոքրիկ էստուարի։ Թեև, ըստ պաշտոնական սահմանման, գետաբերանը գտնվում է Մեծ Ավստրալիական ծոցի գոտում, սակայն այն սովորաբար չի նշվում Թասանիայի քարտեզներում։

Հենթի և Փոքր Հենթի (*Little Henty River)* գետերի ավազանի ընդհանուր մակերեսը կազմում է մոտ 831 կմ ²։ Հենթի գետի հիմնական վտակներն են՝ Յոլանդա (Yolande River), Թալլի (Tully River) և Բադջեր (Badger River) գետերը։

Ֆլորա և Ֆաունա
--------------

Հենթի գետի մոտակայքում կան թասմանյան դևեր, խայտաբղետ կզաքիսներ և վայրի կատուներ։

Գետում ապրում է կումժա ձկնատեսակը (*Salmo trutta*, անգլ.՝ brown trout — դարչնագույն իշխան)։ Ձկնորսության շրջանը տևում է օգոստոսի սկզբից մինչև ապրիլի վերջը։ Ձկնորսությունը հնարավոր է ոչ միայն նավակներից, այլ նաև ուղղակի գետի ափից։

Ծանոթագրություններ
------------------

1. 1 2  "LISTmap". Tasmanian Government Department of Primary Industries and Water. Retrieved 2014 թ․ հունիսի 17.
2. 1 2  Terry Edwards. "Henty River — A west Coast Gem" (in անգլերեն). www.tasfish.com. Retrieved 23.06.2014.
3. ↑  "Environmental management goals for Tasmanian surface waters — West Coast municipal area (excluding the Gordon and Pieman River catchments) (December, 2000)" (PDF). Environment Protection Authority, Tasmania — epa.tas.gov.au. Retrieved 13.06.2014.
4. ↑  R.J. Taylor (1986). "Notes on the diet of the carnivorous mammals of the Upper Henty River Region, western Tasmania" (in անգլերեն). University of Tasmania — eprints.utas.edu.au. Retrieved 23.06.2014.
5. ↑  "Fact Sheet for Henty River" (in անգլերեն). Tasmanian Inland Fisheries Service — www.ifs.tas.gov.au. Արխիվացված է the original 2014 թ․ հունիսի 24-ին. Retrieved 23.06.2014. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Greg French. "West Coast sea trout" (in անգլերեն). www.tasfish.com. Retrieved 23.06.2014.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
Հավի մսի պատրաստումը գրիլի սարքի մեջ:
**Հավի միս**, թռչնամսի այս տեսակն ամենատարածվածն է աշխարհում։ Հավի միսը պարունակում է 2,5-13,1 % ճարպեր, 20,3-22,4 % սպիտակուցներ։ Հավից պատրաստում են տարատեսակ առաջին և երկրորդ ճաշատեսակներ՝ թե՛ տաք, թե՛ սառը ակրատներ։ Հավի միսն օգտագործում են նաև տարբեր աղցանների պատրաստման ժամանակ։

Հավի տարիքը որոշվում է մաշկի գույնով և ոտքերի տեսքով։ Երիտասարդ հավի մաշկը, որպես կանոն, սպիտակ է, նուրբ, դրա վրա ակնհայտ (հատկապես թևերի տակ) տեսանելի են երակները, ոտքերը ծածկված են մանր թեփուկներով։ Ծեր հավի մաշկը կոշտ է, դեղնավուն երանգ ունի։ Ծեր հավի ոտքերը պինդ են և ծածկված են կոպիտ ու խոշոր թեփուկներով, որոնք կրային ելուստներ ունեն։ Աքաղաղների տարիքը կարելի է որոշել ըստ բիտերի մեծության. երիտասարդ աքաղաղների մոտ (մինչև 6 ամսական) բիտի փոխարեն ոչ մեծ, փափուկ ելունդներ են, ծեր աքաղաղների մոտ՝ խոշոր, ոսկրացած բիտեր են, որոնք 2 սմ և ավելի երկարություն են ունենում։ Հավերի և աքաղաղների տարիքը նաև կարելի է որոշել ըստ կրծոսկրի ծայրի. ծեր թռչունի մոտ այն ոսկրացել է և գրեթե չի ճկվում, իսկ երիտասարդ թռչունի մոտ առաձգական և ճկվող է։

Արգանակի պատրաստման համար առավել նախընտրելի է վերցնել հասուն թռչնի միս, բայց որ շատ ծեր չլինի։ Թռչունը պիտի լինի միջին պարարտության, քանի որ ճուտիկներից և աքաղաղներից ստացվող թուրմը բավարար թափանցիկ չէ և բուրավետ է։ Եթե մսեղիքի վրա կան ճարպի ավելցուկներ, դրանք պետք է հեռացնել և վերամշակումից հետո օգտագործել մսատրորվածքների մեջ, մսի տապակման համար և այլն։ Գերադասելի է ճարպը հեռացնել փորիկի ստորին հատվածից։

Տապակման համար պիտանի են ոչ ծեր, միջին պարարտության հավերն ու աքաղաղները։ Ծեր հավի միսն առավել նպատակահարմար է կիրառել աղացած արտադրանքի համար՝ կոտլետներ, տեֆտելիներ և այլն։ Հավի ոսկորներից, որոնց վրայից արդեն կտրած-հեռացրած է միսը, կարելի է ոչ մեծ քանակությամբ թանձր արգանակ եփել։

Սառը ակրատների համար (դոնդողացված հավը մայոնեզով և այլն), ինչպես նաև աղցաններին ավելացնելու համար կիրառում են ցանկացած պարարտության և տարիքի թռչնի մսեղիք։

Ծանոթագրություններ
------------------

1. ↑  *Deutsche Nationalbibliothek* Record #4160744-2 // Gemeinsame Normdatei (գերմ.) — 2012—2016.
2. ↑  "FAOSTAT: ProdSTAT: Livestock Primary". Food and Agriculture Organization. 2007. Արխիվացված from the original on 2012 թ․ փետրվարի 18. Retrieved 01-11-2009.

Արտաքին հղումներ
----------------

* "Chicken from Farm to Table". Արխիվացված from the original on 2012 թ․ փետրվարի 18. Retrieved 2018 թ․ սեպտեմբերի 24. `{{cite web}}`: Unknown parameter `|description=` ignored (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | UNII |
|  |
| Չափորոշչային վերահսկողություն | BNF: 12556561c, 119581301 · GND: 4160744-2 · LCCN: sh85023298, sh85031975 · NDL: 00565364 · NKC: ph552257 |

 |
**Կոնանյոլ**  (ռուս.՝ Конанъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիմվա գետի ձախ ափից 63 կմ հեռավորության վրա։ Գետի երկարությունը կազմում է 11 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03020200112103000017139
* Կոդը ըստ հիդրոլոգիական հետազոտության (ՌԴ) — 103001713
* Ավազանի կոդը — 03.02.02.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության։ Կոնանյոլ". Արխիվացված from the original on 2012 թ․ օգոստոսի 10. Retrieved 2015 թ․ հուլիսի 21.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
Հաննա ծովախորշը և Հարրիկանա գետը (ձախից): NASA-ի արբանյակային լուսանկարը
**Հարրիկանա** (անգլ.՝ Harricana River), գետ Կանադայի Քվեբեկ նահանգի արևմուտքում և Օնտարիո նահանգի հյուսիս-արևելքում։ Հանդիպում է նաև **Հարրիկանո** անվամբ (անգլ.՝ Hurricanaw River):

Սկիզբ է առնում Բլոուին լճից, որը գտնվում է Կանադայի Քվեբեկ քաղաքի հյուսիսում։ Ակունքի մոտ հոսում է մի շարք լճերով՝ De Montigny, Lemoine, Mourier, Malartic, La Motte և Figuery: Հարրիկանան հոսում է հիմնականում հյուսիս-արևմուտք ուղղությամբ և թափվում է Հաննա ծովախորշով Ջեյմսի ծովածոց Օնտարիոյում։ Երկարությունը կազմում է 533 կմ, իսկ ավազանի տարածքը՝ 29 300 կմ², նրա մակերեսի 80 %-ը թափվում է Քվեբեկում, իսկ 20 %-ը՝ Օնտարիոյում։

Գլխավոր վտակներն են.

* Պլամանդոն
* Սամսոն
* Բերրի
* Տյուրժոն
	+ Ուովագոսիկ
	+ Տեո

Պատմություն
-----------

Քանի որ Հարրիկանա գետը թափվում է Ջեյմսի ծովածոց, որը Հուդզոնի ծոցի մասն է, այսինքն նրա ավազանը եղել է Ռուպերտի հողի մի մասը, դե-ֆակտո պատկանում է Հուդզոնի ծոցի ընկերությանը սկսած 1670 թվականից։ 1801 թվականին Ալեքսանդր Մակքենզին քարտեզի մեջ մտցրեց գետի ողջ մարշրուտը և առաջին անգամ տվեց նրան Հարրիկանո (Harricanaw River) անվանումը։ 1835 թվականին Բրեդֆորդի քարտեզի վրա այն կոչվել է Հարրիկանա (Harricana River): 1868 թվականի տվյալներով գետը և նրա ավազանը գնացել են դեպի Կանադայի դոմինիոնները, իսկ 1898 թվականին պաշտոնապես միացվել է Քվեբեկ նահանգին։ Այդ ժամանակից ի վեր լրջորեն սկսվեց Հարիկանայի գաղութացումը և բնակեցումը։

1906 թվականին Հենրի Օ'Սալլիվանը ուսումնասիրեց Հարիկանայի ափերը և արդեն 1908 թվականին նրա ափերին հայտնվեց ճամբար կառուցվող միջմայրցամաքային երկաթուղու համար։ Մի քանի տարի անց, 1910 թվականին, առաջին անգամ գաղութաբնակները լինում են այն վայրում, որտեղ երկաթուղին անցնում է գետով և որտեղ հիմա գտնվում է Էյմոս քաղաքը։

Հարրիկանան 1916 թվականին

Ծանոթագրություններ
------------------

1. ↑  GetGlue Harricana River(չաշխատող հղում)
2. ↑  "Grand Quebec.com Harricana river". Արխիվացված է the original 2007 թ․ հոկտեմբերի 10-ին. Retrieved 2017 թ․ հունվարի 7. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  The Canadian Encyclopedia. Principal Rivers of Canada(չաշխատող հղում)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Չափորոշչային վերահսկողություն | VIAF: 105148570687124312080 · WorldCat VIAF: 105148570687124312080 |

 |
**Մայնա Թրեանոր Ավենտ** (անգլ.՝ Mayna Treanor Avent, 1868[…], Նաշվիլ, ԱՄՆ - 1959, Sewanee, Ֆրանկլին շրջան, Թենեսի, ԱՄՆ), ամերիկացի նկարչուհի։

Կենսագրություն
--------------

Ծնվել է 1868 թվականի սեպտեմբերի 17-ին Թենեսի նահանգի Նեշվիլ քաղաքում՝ Թոմաս Թրեանորի (*Thomas O. Treanor*) և նրա կնոջ՝ Մերի Էնդրյուս Թրեանորի (*Mary Andrews Treanor*) ընտանիքում։

*Tulip Grove*
*Mayna Treanor Avent Studio*
Մեծացել է *Tulip Grove* առանձնատանը, որը կառուցվել է 1836 թվականին Էնդրյու Ջեքսոն Դոնելսոնի համար, որն ԱՄՆ 7-րդ նախագահ Էնդրյու Ջեքսոնի եղբորորդին էր։

Երկու տարի Մայնան նկարչություն է սովորել Օհայո նահանգում՝ Ցինցինատիի արվեստի ակադեմիայում և Փարիզի Ժյուլիան ակադեմիայում։ Այնուհետև Ավենտն նկարչություն է դասավանդել Նեշվիլում, Մասաչուսեթսում, Հարավային Կարոլինայում և Թենեսիում ցուցադրել է յուղաներկով և ջրաներկով նկարած իր կտավները։ Նա հաճախ աշխատել է այսպես կոչված Mayna Treanor Avent ստուդիայում, որը գտնվել է Թենեսի նահանգի Էլկմոնտ քաղաքում գտնվող Գրեյթ Սմոքի Մաունթիս ազգային պարկի *Jake's Creek Trail* արահետի վրա։ Եղել է *Nashville Studio Club*-ի և *Centennial Club*-ի, ինչպես նաև *Nashville Artists Guild* գիլդիայի անդամ։

### Անձնական կյանք

1891 թվականին նկարչուհին ամուսնացել է Ֆրենկ Ավենտի հետ (*Frank Avent*)։ Վերջինս եղել է փաստաբան Մերֆրիսբորոյից, որն աշխատել է Թենեսիի *State Railroad Commissioner* ընկերությունում։ Նրանք ունեցել են որդի՝ Ջեյմս Ավենտը, որը 1919-1949 թվականներին աշխատել է որպես *Standard Oil* գրասենյակի ղեկավար, որը գտնվել է Չինաստանում։ 1949 թվականին Ջեյմս Ավենտն իր ընտանիքի հետ առանձնացել է Թենեսի նահանգ Սևանի բնակավայրում, որտեղ Մայնա Թրեանոր Ավենտն անցկացրել է իր կյանքի վերջին երեք տարիները։

Մահացել է Սևանիում 1959 թվականի հունվարի 2-ին։ Թաղվել է Մերֆրիսբորոյի *Evergreen Cemetery* գերեզմանատանը։

Ծանոթագրություններ
------------------

1. 1 2 3 4  Mayna Treanor Avent — 2008.
2. 1 2 3 4  MutualArt.com — 2008.
3. 1 2  DACS register
4. 1 2 3 4 5 6  Directory of Southern Women Artists — The Johnson Collection.
5. ↑  "Tennessee Portrait Project". Արխիվացված է the original 2018 թ․ հունիսի 24-ին. Retrieved 2021 թ․ փետրվարի 20.
6. ↑  *The South on Paper: Line, Color and Light*, Columbia, South Carolina: University of South Carolina Press, 2000, p. 22
7. ↑  F. Carroll McMahan, *Elkmont’s Uncle Lem Ownby: Sage of the Smokies*, The History Press, 2013, p. 58 (չաշխատող հղում)
8. ↑  Frank Avent
9. ↑  Mayna T Treanor Avent

Արտաքին հղումներ
----------------

* Mayna Treanor Avent (1868—1959)
**Մայա Պլիսեցկայայի հուշարձան** (ռուս.՝ Памятник Майе Плисецкой), հուշարձան Ռուսաստանի Դաշնության մայրաքաղաք Մոսկվայի կենտրոնում, Բոլշայա Դմիտրովկա փողոցում, բալետի պարուհի Մայա Պլիսեցկայայի պատվին անվանված պուրակում։ Բացումը տեղի է ունեցել 2016 թվականի նոյեմբերի 20-ին՝ պարուհու ծննդյան տարեդարձի օրը։

Հուշարձանի հեղինակն է ուրալցի քանդակագործ Վիկտոր Միտրոշինը, որն անձամբ ծանաչել է Մայա Պլիսեցկայային, և կատարել է նրա քանդակագործական դիմանկարները դեռևս պարուհու կյանքի օրոք։ Մայա Պլիսեցկայան ներկայացված է Կարմենի կերպարով։

Նախապատմություն
---------------

Ուրալցի քանդակագործ Վիկտոր Միտրոշինը, որն անձամբ ծանաչել է Մայա Պլիսեցկայային, 2015 թվականին պարուհուն ներկայացրեց Կարմենի կերպարով նրա քանդակի էսքիզը։ Քանդակագործն այն պատրաստել էր որպես նվեր Պլիսեցկայի 90-ամյակին, որը պետք է նշվեր 2015 թվականի նոյեմբերի 20-ին։ Սակայն այդ օրվանից վեց ամիս առաջ Մայա Պլիսեցկայան մահացավ։

Մայա Պլիսեցկայան և Ռոդիոն Շչեդրինը

Հուշարձանի բացում
-----------------

Մայա Պլիսեցկայայի ամուսնու՝ հայտնի կոմպոզիտոր Ռոդիոն Շչեդրինի աջակցությամբ արձանիկը դարձավ ապագա հուշարձանի հիմքը։ Պարուհու մահից ընդամենը մեկ և կես տարի հետո՝ 2016 թվականի նոյեմբերի 20-ին՝ պարուհու ծննդյան տարեդարձի օրը, հուշարձանը բացվեց Մոսկվայի կենտրոնում, Բոլշայա Դմիտրովկայի պուրակում, 12-րդ և 16-րդ շենքերի միջև։

Բացման արարողությանը ներկա են եղել փոխվարչապետ Օլգա Գոլոդեցը, մշակույթի նախարար Վլադիմիր Մեդինսկին, Մարիինյան թատրոնի գլխավոր դիրիժոր և գեղարվեստական ղեկավար, Ռուսաստանի ժողովրդական արտիստ Վալերի Գերգիևը, Պլիսեցկայայի ամուսին Ռոդիոն Շչեդրինը և շատ ուրիշներ։

Նկարագրություն
--------------

Բրոնզաձույլ արձանի բարձրությունն 9 մետր է։ Հուշարձանը ձուլվել է Խիմկիի ձուլարանում։ Ստեղծելու համար ծախսվել է 20 միլիոն ռուբլի։ Գումարը եղել է արտաբյուջետային. հիմնական ծախսն իրականացրել է «Արվեստ, գիտություն և սպորտ» հիմնադրամը, իսկ հեղինակը՝ Վիկտոր Միտրոշինը, հրաժարվել է հոնորարից և այդ գումարն ուղղել քանդակի ստեղծմանը։

Ծանոթագրություններ
------------------

1. ↑  "В Москве открыли памятник Майе Плисецкой". Официальный сайт Министерства культуры РФ. 20.11.2016. Արխիվացված է the original 2016 թ․ նոյեմբերի 21-ին. Retrieved 2016 թ․ նոյեմբերի 20. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2 3 4 5  "В центре Москвы, в сквере на Большой Дмитровке между 12-м и 16-м домами теперь установили памятник Майе Плисецкой".
3. 1 2  Бронзовая Майя: Плисецкой поставили 9-метровый памятник
**Մամեդրզա Իսա օղլի Շեյխզամանով** (ադրբ.՝ Məmmədrza İsa oğlu Şeyxzamanov, օգոստոսի 4, 1915(1915-08-04), Գանձակ, Կովկասի փոխարքայություն, Ռուսական կայսրություն - հունվարի 25, 1984(1984-01-25), Բաքու, Ադրբեջանական ԽՍՀ, ԽՍՀՄ), թատրոնի և կինոյի ադրբեջանցի դերասան, Ադրբեջանի ԽՍՀ ժողովրդական արտիստ (1974), Ադրբեջանի ԽՍՀ պետական մրցանակի դափնեկիր (1984);

Կենսագրություն
--------------

Մամեդրզա Շեյխզամանովը ծնվել է 1915 թվականին Գանձակում։ 1934-1936 թվականներին սովորել է Գանձակի դրամատիկական թատրոնի ստուդիայում։ 1936-1954 թվականներին նա ընդմիջումներով հանդես եկավ Գանձակի դրամատիկական թատրոնի բեմում։ 1954-1984 թվականներին խաղացել է Մաշադի Ազիզբեկովի անվան Ադրբեջանի պետական ակադեմիական դրամատիկական թատրոնի բեմում։ Լավագույն դերակատարումներից են՝ Կաջար, Խոսրով («Վակիֆ», «Ֆարխադ և Շիրին», Սամեդ Վուրղուն), Իմամյար, Այդըն («Յաշար», «Այդըն», Ջաֆար Ջաբարլի), Նաբի («Գաչակ Նաբի», Ռուստամ Սուլեյման), Շահբազով («Աչքի բժիշկ», Իսլամ Սաֆարլի), էդկար («Անթոնի և Քլեոփաթրա», Ուիլյամ Շեքսպիր), Հաջի Հասան («Մեռյալները», Ջալիլ Մամեդկուլիզադե) և այլն.

Թատրոնից բացի, Մամեդռզա Շեյխզամանովը խաղացել է նաև ֆիլմերում («Բախթիյար», «Տաք արևի տակ», «Մեկ ամրոցի գաղտնիքը», «Նասիմի», «Ես հիշում եմ ձեզ, ուսուցիչ», «Ոսկե անդունդ»)։

Մահացել է 1984 թվականի հունվարի 25-ին։

Պարգևներ և կոչումներ
--------------------

* Ադրբեջանական ԽՍՀ վաստակավոր արտիստ
* Ադրբեջանական ԽՍՀ ժողովրդական արտիստ (1974)
* Ադրբեջանի ԽՍՀ պետական մրցանակի դափնեկիր (1984)

Ֆիլմագրություն
--------------

Ծանոթագրություններ
------------------

1. 1 2 3 4
2. ↑  Մամեդրզա Շեյխզամանով
3. ↑  Шејхзаманов // Азербайджанская советская энциклопедия / Под ред. Дж. Кулиева. — Баку: Главная редакция Азербайджанской советской энциклопедии, 1987. — Т. X. — С. 489.
4. ↑  Մամեդրզա Շեյխզամանով
5. ↑  "azerbaijanfilm.az". Արխիվացված է the original 2019 թ․ հոկտեմբերի 15-ին. Retrieved 2019 թ․ հոկտեմբերի 16. `{{cite web}}`: Unknown parameter `|dead-url=` ignored (`|url-status=` suggested) (help)
**Մահամբեթ Ուտեմիսով** (ղազ.՝ Махамбет Өтемісұлы, 1803, Բուկևսկայա Օրդա, Աստրախանի նահանգ, Ռուսական կայսրություն - հոկտեմբերի 20, 1846(1846-10-20) կամ 1846, Արիտաու մարզ, Ղազախական ԽՍՀ, ԽՍՀՄ), 19-րդ դարի առաջին կեսի ղազախ բանաստեղծ, 1836-1837 թվականներին Արևմտյան Ղազախստանում ընդդեմ ցարիզմի և խանության տեղի ունեցած ազգային-ազատագրական շարժման կազմակերպիչներից ու ղեկավարներից մեկը։ Մինչև ապստամբությունը եղել է Ժանգիր Կերեյ խանի պալատական աշուղը (ակին)։

Կենսագրություն
--------------

Մահամբեթ Ուտեմիսովը ծնվել է Բուկևսկայա Օրդայում։ Նախնական գիտելիքներ ստացել է մեդրեսեում, այնուհետև կրթությունը շարունակել է Օրենբուրգում, որտեղ, արդեն որպես հայտնի աշուղ, 1824 թվականին նրան ուղարկել էր Ժանգիր խանը որպես իր որդու՝ Զուլկարանի դաստիարակ։ Օրենբուրդում ուսանել է ռուսաց լեզու։ Եղել է բարեպաշտ մարդ։ Շուրջ հինգ տարի եղել է Խանի ժառանգորդի ուսուցիչը, այնուհետև Մահամբեթի և խանի միջև կոնֆլիկտ է ծագել։ Բռնակալության և կամայականության մասին սուր և կծու արտահայտությունների համար, արտաքսվելով խանի կողմից, նա մտերմացել է Իսաթայ Թայմանովի հետ, որը ցարի, խանի, բիերի և մյուս ճնշողների դեմ ապստամբության կազմակերպիչն է եղել։ 1829 թվականին ցարական զորքերը Մահամբեթին բռնել և նետել են բանտ, որտեղից 1831 թվականին փախչել է և շարունակել ապստամբության ագիտացիան, ժողովրդին ոգեշնչել իր երգերով։ Ցարական-խանական զորախմբերի դեմ մղած մարտերում կորցնելով ընկերոջը՝ Իսաթային, Մահամբեթը շարունակել է նրա գործը։ 1841 թվականին երկրորդ անգամ նետվել է բանտ, որտեղից հաջողվել է կրկին փախչել։ Նրան հանձնելու համար 2000 ռուբլու պարգևը չի գայթակղել ժողովրդին, որը չորս տարի շարունակ թաքցրել է Մահամբեթին։ 1846 թվականին բանաստեղծին դավաճանաբար սպանել է Խան Ժանգիրի գործակալ Իխլասը։

Մահամբեթը թողել է շուրջ 40 երգեր և պոեմներ, որոնք մեծ ազդեցություն են գործել ինչպես նրա ժամանակակից, այնպես էլ հետագա ակինների վրա։ Մահամբեթի ամբողջ ստեղծագործությունն ուղղված է ժողովրդին ճնշողների դեմ։

Հիշատակ
-------

Մահամբեթի ծննդյան 200-ամյակին նվիրված ղազախական հուշադրամ
* 50 տենգե հուշադրամ՝ նվիրված Մահամբեթի ծննդյան 200-ամյակին
* Գրողի զոհվելու վայրում կանգնեցվել է նրա դամբարանը։ Ամեն տարի դամբարանի մոտ կազմակերպվում են Մահամբեի ստեղծագործությունների գրական ընթերցումներ
* Ուրալսկ քաղաքում տեղադրվել է Մահամբեթի ձիարձանը
* Ղազախստանի Ատիռաուի շրջանի շրջկենտրոնը կոչվել է Մահամբեթի անունով
* Մահամբեթի անունով է կոչվել ԽՍՀՄ Գուրևի միջշրջանայի ղազախական դրամատիկական թատրոնը
* Ալմա Աթայում ռուս քանդակագործ-անթրոպոլոգ Միխայիլ Գերասիմովի հայտնի մեթոդով վերստեղծվել է Մահամբեթի կերպարը
* 2003 թվականը ՅՈՒՆԵՍԿՕ-ի որոշմամբ համարվել է Մահամբեթի անվան տարի՝ նրա 200-ամյա հոբելյանի առթիվ։ Ատիռաուում տեղադրվել է Մահամբեթի և Իսաթայի հուշարձանը

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Faceted Application of Subject Terminology
3. ↑  Ղազախ բանաստեղծներ, Հայաստան հրատարակչություն, Երևան 1968
4. ↑  "Звезда и смерть Махамбета Утемисова". Արխիվացված է the original 2016 թ․ ապրիլի 13-ին. Retrieved 2016 թ․ հունիսի 2.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 155563392 · GND: 129176699 · ISNI: 0000000036913611 · LCCN: n2003107070 · VIAF: 74166453 · WorldCat VIAF: 74166453 |

 |
Անվան այլ կիրառումների համար տե՛ս՝ Հանգ (այլ կիրառումներ)

**Հանգ** (գերմ.՝ Hang), երկու իրար միացած մետաղական կորնթարդ հատվածներից կազմված հարվածային երաժշտական գործիք։

Ստեղծման պատմություն
--------------------

Նվագարանը ստեղծել են Ֆելիքս Ռոները (*Felix Rohner*) և Սաբինա Շերերը (*Sabina Schärer*) 2000 թվականին։ Ստեղծվել է շվեյցարական Բեռն քաղաքում PANArt ընկերության կողմից կարիբյան մետաղյա թմբուկի և աշխարհի այլ ձայնն անդրադարձնող (ռեզոնացիա) հարվածային գործիքների նմանատիպ երկարատև ուսումնասիրության արդյունքում։ Գործիքը մասսայական չի արտադրվել, 2012 թվականի տվյալներով նրա գինը եղել է 2400 շվեյցարական ֆրանկ։ Գնելու գործընթացը հեշտ չէր՝ հարկավոր էր նամակ գրել գործիքը պատրաստողներին և անձամբ վերցնել գործիքը նրանցից։ 2014 թվականից այն չի արտադրվում։

2018 թվականի սկզբին աշխարհում գոյություն ունեին 150 հանգ։

Երաժշտական օրինակներ
--------------------

|  |  |  |  |
| --- | --- | --- | --- |
| Հանգի առաջին սերունդ (2005), նվագարանը օգտագործվում է ծնկներին հորիզոնական դրված. |  | Հանգի երկրորդ սերունդ (2007), նվագարանը օգտագործվում է ծնկներին ուղղահայաց դրված. |  |

Ծանոթագրություններ
------------------

1. ↑  "hangblog » Information about purchasing a Hang". Արխիվացված from the original on 2013 թ․ մարտի 16. Retrieved 2013 թ․ մարտի 13.
2. ↑  Felix Rohner (21 декабря 2017). "On the Move with the Hammer". Արխիվացված է the original 2018 թ․ սեպտեմբերի 6-ին. Retrieved 2018 թ․ օգոստոսի 19.

Արտաքին հղումներ
----------------

* Ամեն ինչ հանգի մասին (ռուս.)
* Հանգ գրադարան(անգլ.)(գերմ.)
* Հնանգ ֆորում(անգլ.)(գերմ.)
* Տեղեկատվություն նվագարանի մասին, 2008(անգլ.)
* Հանգ նոր երաժշտական գործիք
**Հարավային Պենխու ազգային պարկ** (իսպ.՝ Parque nacional marino de Penghu del sur), ազգային պարկ Թայվանի Պենխու վարչաշրջանի հարավում։ Ծովային պարկերն են Դունջիուն, Սիջիուն, Դունյուպինգյուն, Սիյուպինգյուն և մի քանի ավելի փոքր կղզիներ։ Այն գտնվում է Թայվանի ծովային ազգային պարկերի կառավարման ներքո։ 2017 թվականին պարկն ունեցել է 8403 այցելու։

Պատմություն
-----------

Ժամանակին կղզիներում բնակվում էին հազարավոր մարդիկ։ Քանի որ տարածքն ուներ քիչ տրանսպորտային միջոցներ և քիչ աշխատատեղեր, բնակչության թիվը նվազել է և այժմ ապրում է միայն 50 մարդ։

2008 թվականին Պենխուի ցուրտ եղանակի պատճառով ոչնչացվել են մեծ քանակով ծովային կենդանիներ։ Պենխուի հարավային մասի վրա կլիման ավելի քիչ ազդեցություն է ունեցել, որովհետև այն տեղակայված է ավելի ցածր լայնություններում և այնտեղ ավելի տաք է։ Ազգային պարկի ստեղծման պատճառներից մեկն այն է, որ այն կարող է պաշտպանել շատ ծովային կենդանիների։ Պենխուի սյունաձև բազալտային բնական արգելավայր Նանխայան, որի կազմի մեջ մտնում է Դունջիուն, Խիջիուն և մի քանի ավելի փոքր կղզիներ ստեղծվել են 2008 թվականին։ Հարավային Պենխու ազգային պարկը հիմնադրվել է 2014 թվականի հունիսի 8-ին և բացվել է 2014 թվականի հոկտեմբերի 18-ին։

Տես նաև
-------

* Թայվանի ազգային պարկեր

Ծանոթագրություններ
------------------

1. ↑  "Description". *Marine National Park Headquarters*. Marine National Park Headquarters. 2015 թ․ սեպտեմբերի 17. Retrieved 2016 թ․ օգոստոսի 28.
2. ↑  "澎湖南方四島國家公園". *Penghu Tour Web Site* (in Chinese). Tourism Department, Penghu County Government. Արխիվացված է the original 2018 թ․ հունիսի 6-ին. Retrieved 2016 թ․ սեպտեմբերի 6.`{{cite web}}`: CS1 սպաս․ չճանաչված լեզու (link)
3. ↑  Lin, Sean (2014 թ․ հոկտեմբերի 13). "Nation's ninth national park to open in Penghu". *Taipei Times*. Retrieved 2016 թ․ օգոստոսի 28.
4. 1 2  Chung, Oscar (2014 թ․ հոկտեմբերի 1). "Where Marine Life Thrives". *Taiwan Today*. Ministry of Foreign Affairs, Republic of China (Taiwan). Retrieved 2016 թ․ սեպտեմբերի 1.
5. ↑  "The Inauguration of South Penghu Marine National Park". *Marine National Park Headquarters*. Marine National Park Headquarters. 2014 թ․ հոկտեմբերի 31. Retrieved 2016 թ․ օգոստոսի 28.

Արտաքին հղումներ
----------------

* Պաշտոնական կայք
**Հրեական թանգարան ու հանդուրժողականության կենտրոն** (ռուս.՝ Еврейский музей и центр толерантности), 2012 թվականի նոյեմբերի 8-ին Մոսկվայում բացված թանգարան

Մտահղացման հեղինակների խոսքով՝ նոր թանգարանի նպատակն է ցուցադրել հրեաների կենցաղն ու մշակույթը, ինչպես նաև Ռուսաստանի պատմությունը ներկայացնել այդտեղ ապրող ժողովուրդներից մեկի միջոցով։ Թանգարանի հիման վրա գործող «Հանդուրժողականության կենտրոնը» երկխոսությունների համար նախատեսված հարթակ է, որտեղ կքննարկվեն մշակույթների միջև հանդուրժողականությանը, հարգանքին ու փոխըմբռնմանը վերաբերող հարցեր։

Համալիրը գտնվում է Օբրազցովա փողոցում 1925-1927 թթ. ճարտարապետ Կոնստանտին Մելնիկովի նախագծով կառուցված Բախմետևսկի գարաժի պատմական շենքում, որը անհատույց Մոսկվայի հրեական համայնքային կենտրոնին (Ռուսաստանի հրեական համայնքների ֆեդերացիային) է փոխանցվել։

Թանգարանի ստեղծման նախաձեռնողներն են Ռուսաստանի գլխավոր ռաբբի Բեռլ Լազարը և Ռուսաստանի հրեական համայնքների ֆեդերացիայի նախագահ Ալեքսանդր Բորոդան։ Բեռլ Լազարի հետ տեղի ունեցած զրույցի ընթացքում այդ նախաձեռնությանը աջակցել է նաև ՌԴ նախագահ Վլադիմիր Պուտինը, ով առաջարկել է Թանգարանի կառուցման հիմնադրամին փոխանցել մեկ ամսվա իր աշխատավարձը։

Հրեական թանգարանը և հանդուրժողականության կենտրոնը աշխարհի խոշորագույն հրեական թանգարանն է և Եվրոպայի խոշորագույն բացօդյա ցուցահանդեսի հարթակ. ընդհանուր տարածքը՝ 17 հազար մ² և ցուցահանդեսի տարածքը՝ 4.5 հազար մ²։

Բացման հանդիսավոր արարողությունը տեղի է ունեցել 2012 թվականի նոյեմբերի 8-ին, որին մասնակցել են Իսրայելի նախագահ Շիմոն Պերեսը և ՌԴ արտգործնախարար Սերգեյ Լավրովը։

Արտաքին հղումներ
----------------

* Պաշտոնական կայք

Ծանոթագրություններ
------------------

1. ↑  Մոսկվայում բացվել է հրեական թանգարան(չաշխատող հղում)
2. ↑  Մոսկվայում բացվել է Հրեական թանգարան և հանդուրժողականության կենտրոն
3. ↑  Բեռլ Լազարի և Վլադիմիր Պուտնինի զրույցի սղագրությունը(չաշխատող հղում)
4. ↑  James Sturcke. Putin offers salary to help build Jewish museum // The Guardian, June 5, 2007. (անգլ.)
5. 1 2  *Օ. Ռահիմջանովա* Պուտինը բացել է աշխարհի խոշորագույն հրեական թանգարանը // Մոսկովսկի կոմսոմոլեց. — 2012. — նոյեմբերի 8.
**Ձիթողցոնց տուն-թանգարան**, Գյումրիի ժողովրդական ճարտարապետության, քաղաքային կենցաղի և ազգային ճարտարապետության թանգարան, որտեղ ներկայացված է Գյումրվա առօրյան, մշակույթն ու պատմությունը։ Գտնվում է քաղաքի կենտրոնում։

Ընդգրկված է Գյումրիի պատմության և մշակույթի անշարժ հուշարձանների ցանկում։

Պատմություն
-----------

Գյումրիի ժողովրդական ճարտարապետության և քաղաքային կենցաղի թանգարանը հիմնադրվել է 1984 թվականին։

Ձիթողցյան չորս եղբայրները գաղթել են Արևմտյան Հայաստանի Ձիթող գյուղից և 1872 թվականին Ալեքսանդրապոլում կառուցել են այդ ժամանակի համար նշանակալի այս առանձնատունը։

Ցուցադրություն
--------------

Թանգարանի ցուցասրահներում ներկայացված են 19-րդ դարի 60-ական թվականներից մինչև 20-րդ դարի 20-ական թվականներն ընկած ժամանակահատվածի Ալեքսանդրապոլի ինքնավարությունը, առավել տարածում գտած արհեստները, հասարակական կենցաղն ու հոգևոր մշակույթը։ Թանգարանի ցուցասրահներում վերականգնված են նաև գյումրեցի արհեստավորի և ունևոր խավի բնակարանների ներքնատեսքը։

Ցուցադրությունն ընդգրկում է Ալեքսանդրապոլ քաղաքի սոցիալ-տնտեսական, հասարակական-քաղաքական և մշակութային կյանքի զարգացման պատմությունը 19-րդ դարի 30-ական թթ. մինչև 20-րդ դարի 20-ական թթ. ընկած ժամանակահատվածում։

Հասցե
-----

Թանգարանը գտնվում է Գյումրիի Հաղթանակի պողոտայի թիվ 47 հասցեում։

Տես նաև
-------

* Ընկերուհիներ (քանդակ, Գյումրի)

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
*

Արտաքին հղումներ
----------------

* Ձիթողցոնց տուն-թանգարան
* Ձիթողցոնց տուն-թանգարան

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ձիթողցոնց տուն-թանգարան** կատեգորիայում։ |
Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)
**Հայոց ցեղասպանության հուշարձան**, Հայոց ցեղասպանության 100-րդ տարելիցի կապակցության Միջերկրական ծովում՝ Ջունիե-Տաբարժա հատվածում՝ 35 մետր խորության վրա տեղադրված խաչ։

Պատմություն
-----------

Հայոց ցեղասպանության 100-րդ տարելիցի միջոցառումների շրջանակներում Լիբանանում ՀՀ դեսպանության, Լիբանանի կենտրոնական մարմնի, Տանն Կիլիկիո Կաթողիկե Հայոց կաթողիկոս, պատրիարք Ներսես Պետրոս ԺԹ-ի հովանավորությամբ և աջակցությամբ, «Octopusteam» ջրասուզման ակումբի նախաձեռնությամբ 2015 թվականին տեղի ունեցավ Հայոց ցեղասպանության 100-րդ տարելիցին նվիրված խաչի տեղադրման արարողություն Միջերկրական ծովում՝ Ջունիե-Տաբարժա հատվածում, 35 մետր խորության վրա։

Միջոցառմանը մասնակցել են Լիբանանում ՀՀ դեսպան Աշոտ Քոչարյանը, Հայոց ցեղասպանության 100-րդ տարելիցի Լիբանանի կենտրոնական մարմնի ներկայացուցիչներ, Կիլիկիո Տան Կաթողիկե Հայոց կաթողիկոս, պատրիարք Ներսես Պետրոս ԺԹ-ն, մարոնի պատրիարք Բշարա Ռայի ներկայացուցիչը, Լիբանանի քաղաքացիական պաշտպանության ղեկավարը, ծովային փրկարարների թիմը՝ հրամանատար Սամիր Յազբեկի գլխավորությամբ, Լիբանանի խորհրդարանի պատգամավորներ, լրագրողներ, Մեսրոպյան վարժարանի ղեկավարներ ու աշակերտներ, հայ համայնքի ներկայացուցիչներ։

Խաչի տեղադրումը նվիրված է այն հայերի հիշատակին, ովքեր խորտակվել են գետերում և ծովերում՝ փախչելով 1915 թվականի կոտորածից։

Պատկերասրահ
-----------

* 
* 
* 
*

Ծանոթագրություններ
------------------

1. ↑  "Հայոց ցեղասպանության 100-րդ տարելիցին նվիրված խաչի տեղադրում Միջերկրական ծովում". Արխիվացված է the original 2019 թ․ ապրիլի 7-ին. Retrieved 2015 թ․ օգոստոսի 22.
2. ↑  "Միջերկրական ծովում հայկական խաչ է տեղադրվել՝ նվիրված Հայոց ցեղասպանության զոհերի հիշատակին". Արխիվացված է the original 2019 թ․ ապրիլի 7-ին. Retrieved 2015 թ․ օգոստոսի 22.

|  |  |
| --- | --- |
|  | Հայոց ցեղասպանության հուշարձան (Միջերկրական ծով) Վիքիպահեստում |
Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)
**Հայոց ցեղասպանության հուշարձան**, խաչքար ԱՄՆ Բըրբանք քաղաքի Սուրբ Լեոն տաճարի բակում։

Պատմություն
-----------

Խաչքարը նվիրված է Հայոց Ցեղասպանության զոհերի հիշատակին, ստեղծվել է Գևորգյան ընտանիքի հովանավորությամբ, տեղադրվել է 2015 թվականի հունվարի 13-ին՝ Հայոց ցեղասպանության 100-ամյակի միջոցառումների ծրագրի շրջանակում։ Խաչքարը սուրբ մյուռոնով օծել են ԱՄՆ Արևմտյան թեմի առաջնորդ Արքեպիսկոպոս Հովնան Տերտերյանը և Արքեպիսկոպոս Վաչե Հովսեփյանը։

Տվյալներ
--------

Հուշարձանը բաղկացած է կոտրված խաչքարից, որից վեր է հառնում բրոնզե եզրը՝ «1915» մակագրությամբ և բրոնզե կռունկը՝ կտուցին զանգը։ Հուշարձանը տեղակայված է խաչանման գրանիտե հարթակի վրա։ Հուշարձանը խորհրդանշում է հայ ժողովրդի տառապանքներն ու հաստատակամությունը։

Հեղինակ
-------

* Քանդակագործ՝ Գասպար Ղարիբյան

Ծանոթագրություններ
------------------

1. ↑  "Commemorative Events of the Centennial of the Armenian Genocide – An In-Depth Guide". Արխիվացված է the original 2016 թ․ մարտի 4-ին. Retrieved 2015 թ․ հունվարի 16.

Արտաքին հղումներ
----------------

* Dedication and Consecration of an Armenian Martyrs' Monument, Burbank, CA
**Հասմիկ Զարզանդի Դարյան** (*Հասմիկ Զարզանդի Մովսիսյան*, հոկտեմբերի 14, 1957(1957-10-14), Երևան, Հայկական ԽՍՀ, ԽՍՀՄ - ապրիլի 22, 2021(2021-04-22), Երևան, Հայաստան), հայ բանաստեղծուհի, գրականագետ, բանասիրական գիտությունների թեկնածու, Հայաստանի գրողների միության անդամ (1989)։

Կենսագրություն
--------------

Ծնվել է 1957 թվականի հոկտեմբերի 14-ին, Երևանում։ Արձակագիր Զարզանդ Դարյանի դուստրն է։ Սկզբնական կրթությունը ստացել է Երևանի Ն․ Զարյանի անվան թիվ 130 դպրոցում։ Այնուհետև ավարտել է ԵՊՀ բանասիրական ֆակուլտետը։ 1985 թվականին ավարտել է ՀՍՍՀ ԳԱԱ Մանուկ Աբեղյանի անվան գրականության ինստիտուտի ասպիրանտուրան՝ հայ հին գրականություն ուղղությամբ։ 2002 թվականին պաշտպանել է թեկնածուական թեզ՝ «Ներսես Շնորհալու բանաստեղծական արվեստը» թեմայով։

Գրել սկսել է դպրոցական տարիներից։ Նրա բանաստեղծությունները և գրականագիտական հոդվածները, գրախոսությունները տպագրվել են մանկապատանեկան, երիտասարդական, գրական-գեղարվեստական, ուսանողական և գրական մամուլում («Կանչ», «Առագաստ», «Օրրան», «Գրական թերթ», «Հանդես ամենօրյա», «Սովետական մանկավարժ» և այլն)։

Առաջին գիրքը «Ակնթարթ» խորագրով լույս է տեսել 1980 թվականին։ Այնուհետև հրատարակվել են "Կապույտ երազ", "Տաք մորմոք", "Աշնան ծաղիկներ", "Սեր և ծիծաղ", "Սև և սպիտակ" բանաստեղծությունների ժողովածուները։ Գրել է 500-ից ավելի բանաստեղծություններ, քառյակներ, պատմվածքներ։

Մշակել է «Սասնա ծռեր» էպոսը, դարձնելով այն ավելի մատչելի հատկապես դպրոցական տարիքի ընթերցողների համար։ Առաջին տարբերակը՝ "Սասունցի Դավիթ կամ Մհերի դուռ" վերնագրով, լույս է տեսել 1996 թվականին։ Այն ըստ էության էպոսի մի հատվածի մշակումն էր։ Ամբողջական տարբերակով մշակումը լույս է տեսել 2007 թ․-ին "Սասնա ծռեր" անվամբ։

Մշակել է նաև հայ ժողովրդական հեքիաթներ, ներկայացնելով դրանք չափածո տեսքով։

Հայաստանի գրողների միության անդամ է 1989 թվականից։

Երկեր
-----

* Ակնթարթ, Երևան, 1980։
* Կապույտ երազ, Երևան, 1986։
* Տաք մորմոք, Երևան, 1989։
* Սասունցի Դավիթ կամ Մհերի դուռ, Երևան, 1996։
* Աշնան ծաղիկներ, Երևան, 2004։
* Սասնա ծռեր, Երևան, 2007։
* Սեր և ծիծաղ, Երևան, 2012։
* Սև և սպիտակ, Երևան, 2012։

Հետաքրքիր փաստեր
----------------

* Առողջական խնդիրների պատճառով դպրոց է հաճախել 9 տարեկանից, սակայն դա չի խանգարել, որ տառերը սովորելուց ընդամենը մեկ տարի անց՝ 10 տարեկանում, կարդա Րաֆֆու բոլոր հատորները։

Ծանոթագրություններ
------------------

1. ↑  "ORER.eu - Մահացել է գրող Հասմիկ Դարյանը՝ հայտնի արձակագիր Զարզանդ Դարյանի դուստրը". *orer.eu*. Retrieved 2021 թ․ մայիսի 2.
2. ↑  "AV Production - Հասմիկ Դարյան". *avproduction.am*. Արխիվացված է the original 2021 թ․ մայիսի 3-ին. Retrieved 2021 թ․ մայիսի 2. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի գրողների միություն |
|  |
| Բառարաններ և հանրագիտարաններ | AV Production |
|  |
| Չափորոշչային վերահսկողություն | ՀԳՀԳ: 11520 |

 |